9f> F. C. DONDERS 



Sic inter se repugnare videntur scientia et ars raedica, et hujus 

 illiusque cultores castra hostilia metantur, litem componere parum 

 curantes. 



Triste sane spectaculum ! Cujus in causas inquirentibus neglecta neces- 

 situdo scientiam inter et artem accusanda videtur. Quare vos, auditores 

 aestumatissinii , baud inopportunum duxeritis, si hac hora dicere instituam: 

 de justa necessitudine scientiam inter et artem medicam, et 

 de utriusque juribus ac mutuis officiis. 



Quae ad scientiam medicam pertinent discipb'nae, a renatis inde litte- 

 rarum studiis , suam habent historiam suamque naturalem , ut ita dicam , 

 evolutionem. Non enim, ut doctrinae Baconis methodum negligentes, ad 

 quas artem quoque medicam pro parte saltern referendam esse doleo, alternis 

 agitantur motibus progrado et retrograde, non tolluntur in altum, ut lapsu 

 graviori ruant, est constans et perpetua progressio ad perfectionem , 

 lenta quidem ilia, sed quiescere aut retrogradi nescia. 



De singulis breviter videamus, et primo quidem loco de anatomia. 



Veritatis amore ductus, pia mente Christi imaginem suspicions, quemad- 

 modum anatomiae instauratorem clivinitus pinxit illustris Amman, Andraeas 

 Vesalius cadaver humanum secare et explorare aggressus est , in eoque tantum 

 profecit, ut, coniparando, Galenum multis nominibus fallacem esse brevi 

 demonstraret. Galeni quidem praecepta tenaciter adeo anatomicorum nien- 

 tibus infixa haerebant, ut eo plerorumque inimicitias vir summus sibi con- 

 traxerit, quin unus eoruni palam fassus esse tradatur , malle se cum 

 Galeno errare quam cum recentioribus verum videre. Neque tamen fun- 

 damenta ab illo posita unquam subverti potuerunt, sed ipso aere, quo 

 summi viri memoriam nostri aequales consecrarunt , perenniora sunt ! 

 Eandem viam secuti, deinceps magis magisque anatomiam corporis hu- 

 niani excoluerunt Vesalii successores (e quibus plures eosque eximios 

 nostra patria sibi vindicat) , ac -breves plerumque fuerunt errores , siqui 

 erant , iterata quippe investigatione et acri criticorum castigatione mox correcti. 

 Sic nostra aetate eo perventum est, ut inter maxime perfectas disciplinas 

 anatomica corporis huinani 'cognitio , quatenus sectione erui potest, referri 

 mereatur. 



